Source: http://www.uvzsr.sk/index.php?option=com_content&view=article&id=3589:expert-na-radianu-ochranu&catid=57:odborna-sposobilos&Itemid=63
Timestamp: 2019-09-20 10:38:38+00:00
Document Index: 9292471

Matched Legal Cases: ['§ 51', '§ 51', '§ 51', '§ 51', '§ 51', '§ 51']

Počet zobrazení obsahu : 10771277
Žiadosť o uznanie odbornej spôsobilosti na vykonávanie činnosti experta na radiačnú ochranu (pdf)
Rozsah požadovaných znalostí na overenie odbornej spôsobilosti experta na radiačnú ochranu podľa zákona č. 87/2018 Z. z. o radiačnej ochrane (pdf)
Zoznam expertov na radiačnú ochranu (pdf)
Podpis žiadateľa na prihláške a čestnom vyhlásení bude doplnený v deň konania ústneho pohovoru na ÚVZ SR.
V prípade, že uvedené doklady nebudú do 30 dní doručené na ÚVZ SR, nebudete pozvaný na ústny pohovor a Vaša žiadosť bude považovaná za bezpredmetnú.
Podľa § 51 ods. 1 zákona č. 87/2018 Z. z. o radiačnej ochrane expert na radiačnú ochranu je osoba s odbornými znalosťami a skúsenosťami potrebnými na poskytovanie poradenstva zameraného na zabezpečenie radiačnej ochrany, ktorej vzdelanie, odbornú prax a odbornú spôsobilosť uznala komisia; komisiu vymenuje ad hoc hlavný hygienik Slovenskej republiky. Komisia má najmenej troch členov, z toho dvaja členovia musia byť nezávislí externí odborníci z príslušnej oblasti radiačnej ochrany s najmenej desaťročnou praxou.
Podľa § 51 ods. 2 zákona č. 87/2018 Z. z. na vykonávanie činnosti experta na radiačnú ochranu sa vyžaduje vysokoškolské vzdelanie druhého stupňa.
Podľa § 51 ods. 3 zákona č. 87/2018 Z. z. je žiadateľ o uznanie odbornej spôsobilosti experta na radiačnú ochranu povinný preukázať:
a) znalosť odboru a jednotlivých oblastí radiačnej ochrany podľa odsekov 13 a 14,
b) že najmenej desať rokov nepretržite vykonával odbornú prax a získal skúsenosti a zručnosti v príslušnej oblasti radiačnej ochrany.
Podľa § 51 ods. 5 zákona č. 87/2018 Z. z. žiadateľ k žiadosti podľa odseku 4 priloží:
a) overenú kópiu dokladu o dosiahnutom vzdelaní,32)
b) overenú kópiu dokladu o uznaní dokladu o vzdelaní podľa osobitného predpisu,33)
c) popis odbornej praxe, doklad o dĺžke odbornej praxe alebo čestné prehlásenie o dĺžke odbornej praxe,
d) doklady preukazujúce znalosti z jednotlivých oblastí radiačnej ochrany, ako sú prehľady odborných publikácií, certifikáty, prednášková činnosť, doklady o absolvovaní odborných kurzov a iných odborných aktivít v oblasti radiačnej ochrany v oblasti, v ktorej plánuje poskytovať odborné poradenstvo.
Ak žiadosť podľa odseku 4 podáva zamestnanec právnickej osoby, pre ktorú bude vykonávať činnosť experta na radiačnú ochranu, v žiadosti uvedie aj
b) identifikačné číslo zamestnávateľa.
Odborná spôsobilosť žiadateľa o uznanie odbornej spôsobilosti experta na radiačnú ochranu sa overuje
a) posúdením
1. úplnosti a správnosti údajov uvedených v žiadosti a jej prílohách,
2. splnenia kvalifikačných predpokladov a odborno-technických predpokladov ustanovených zákonom podľa údajov a dokladov uvedených v žiadosti a
b) ústnym pohovorom.
Počas ústneho pohovoru komisia preveruje odborné znalosti žiadateľa o uznanie odbornej spôsobilosti experta na radiačnú ochranu; žiadateľ požiadavkám zákona vyhovie, ak sa na tom uznesie najmenej dvojtretinová väčšina všetkých členov komisie. Komisia oznámi žiadateľovi výsledok pohovoru ústne po jeho skončení a o priebehu a výsledku ústneho pohovoru vyhotoví zápisnicu.
Žiadateľovi o uznanie odbornej spôsobilosti experta na radiačnú ochranu, ktorý spĺňa podmienky odbornej spôsobilosti poskytovania odborného poradenstva v príslušnej oblasti radiačnej ochrany podľa odsekov 13 a 14, úrad na návrh komisie vydá oprávnenie konať ako expert na radiačnú ochranu v príslušnej oblasti (ďalej len „certifikát“), ktoré obsahuje
a) meno, priezvisko a bydlisko osoby,
b) vymedzenie rozsahu poskytovania odborného poradenstva,
c) číslo certifikátu,
d) platnosť certifikátu, ktorá je desať rokov odo dňa vydania certifikátu, s uvedením možnosti predĺženia jeho platnosti,
e) dátum vydania certifikátu.
Podľa § 51 ods. 10 zákona č. 87/2018 Z. z. dobu platnosti certifikátu možno na základe opätovného pohovoru podľa odseku 7 predĺžiť o ďalších päť rokov, a to aj opakovane.
Úrad zapíše do registra expertov na radiačnú ochranu fyzickú osobu, ktorej vydal certifikát; úrad uzná a zapíše do registra expertov na radiačnú ochranu aj právnickú osobu, ak zamestnáva najmenej jednu odborne spôsobilú osobu, ktorá spĺňa podmienky podľa odsekov 8 a 9.
Podľa § 51 ods. 13 zákona č. 87/2018 Z. z. expert na radiačnú ochranu je oprávnený poskytovať odborné poradenstvo pre
a) jadrové zariadenia,
b) lekárske ožiarenie a pracoviská, na ktorých sa vykonáva lekárske ožiarenie,
c) pracoviská s generátormi ionizujúceho žiarenia a uzavretými žiaričmi okrem pracovísk, kde sa vykonáva lekárske ožiarenie,
d) pracoviská s otvorenými žiaričmi okrem pracovísk, kde sa vykonáva lekárske ožiarenie,
e) pracoviská s prírodnými zdrojmi ionizujúceho žiarenia a na ochranu obyvateľov pred ožiarením z prírodných zdrojov žiarenia.